Nasiru Sule Garo
Nasiru Sule Garo (An haife shi  a ranar 28 ga watan Janairu a shekara ta 1974) a garin Garo, karamar hukumar Kabo ta Jihar Kano, Najeriya.  Ya wakilci karamar hukumar Gwarzo/kabo a majalisar wakilai ta tarayya.

Karatu
Nasiru ya halarci Makarantar Firamare ta Garo ta Tsakiya inda ya samu takardar barin Makarantar Farko wato, FSLC (First School Leaving Certificate).  Ya yi karatun sakandare a Makarantar Sakandaren Garo Junior da Kwalejin Fasaha ta Bagauda inda ya sami Babban Takaddar Shaida ta Yammacin Afirka (WASC).

Ya halarci Jami'ar Bayero ta Kano kuma ya sami Diploma a fannin sadarwa, Advance Diploma management information da kuma digiri na farko a kimiyyar siyasa.

Aiki da Siyasa
Kafin shiga siyasa, Hon Nasiru ma’aikacin Garo Tannery Kano da Trends Venerate Ltd Kano ne. 

Daga shekara ta (2011 zuwa 2015) ya yi aiki a cikin kwamitoci kamar haka;  Albarkatun Man Fetur (Down Stream), Sufurin kasa, Tsaron Ruwa, Ilimi & Gudanarwa, Magunguna, da Ci gaban Birane & Tsarin Yanki.

Siyasa
Daga shekara ta( 2002 zuwa 2003) ya kasance mataimaki na musamman ga Maigirma Gwamnan Jihar Kano.

A shekara ta (2007) an zabe shi a majalisar wakilai a karkashin jam'iyyar People's Democratic Party (PDP) don wakiltar kananan Hukumomin Gwarzo da kabo.  An sake zabensa a shekara ta( 2011).

An sake zaɓen sa a karo na uku a shekara ta (2015) a karkashin jam'iyyar All Progressive Congress (APC).  Yana kuma aiki a matsayin Mataimakin Shugaban Kwamitin Siyarwa na Jama'a.

Manazarta

Rayayyun Mutane
Haifaffun 1974